स्त्री को अपनी मर्यादा में रहकर ही कार्य करने चाहिए : रामसुमिरन
अनाजमंडी परिसर में चल रही श्रीरामकथा में स्वामी रामसुमिरन दास महाराज ने राम-भरत मिलन के बाद बताया कि राम अयोध्यावासी के बार-बार उनके पास आने के भय से चित्रकूट को छोड़कर पंचवटी में अपना वनवास बिताते हैं। एक बार असुर राज लंकापति रावण की बहन सूर्पणखा विचरण करती हुई पंचवटी में जा पहुंचती है और राम-लक्ष्मण को देखकर मोहित हो जाती है। उसके बाद राम और लक्ष्मण दोनों भाइयों के समक्ष विवाह का प्रस्ताव रखती है लेकिन दोनों ने उसके प्रस्ताव को ठुकरा दिया। इस पर वह रूष्ट हो उठी और राम की भार्या सीता को मारने के लिए लपकी तो लक्ष्मण ने उसके नाक-कान काट दिए।
रावण ने अपनी बहन के अपमान का बदला लेने के लिए मायावी मारीच की मदद से राम की प|ी सीता को हरण करने की योजना बनाई। जब मारीच ने स्वर्ण मृग बनकर सीता को लुभाया तो स्वर्ण हिरण को पकड़ने की आस से सीता ने राम को भेजा। इसके बाद राम ने अपने भाई लक्ष्मण को सीता की सुरक्षा के लिए पंचवटी में ही छोड़ दिया। जब मायावी राक्षस से राम की आवाज में चिल्लाने की कोशिश की तो सीता ने राम की मदद करने के लिए लक्ष्मण को जाने का आदेश दिया परंतु लक्ष्मण भाई राम की अवज्ञा करना नहीं चाहते थे। स्वामी जी ने बताया कि जब सीता ने लक्ष्मण को खरी-खोटी सुनाई और उन्हें राम की मदद के लिए जाने को विवश कर दिया तो लक्ष्मण ने सीता की रक्षा के लिए अपनी शक्ति से एक लक्ष्मण रेखा आश्रम में खींच दी और सीता से कहा कि आप इस लक्ष्मण रेखा को पार मत करना। लेकिन रावण ने अपनी माया से साधु वेश बनाकर सीता को लक्ष्मण रेखा लांघने पर मजबूर कर दिया और उसने सीता का हरण कर लिया। इस प्रकार स्वामी राम सुमिरन दास ने बताया कि जब कोई स्त्री अपनी मर्यादा रूपी लक्ष्मण रेखा को पार कर घर से चली जाती है तो वह अपने घर से हमेशा के लिए बेघर हो जाती है। इसलिए प्रत्येक स्त्री को अपनी मर्यादा में रहकर ही कार्य करने चाहिए। कथा के समापन पर श्रीराम चरित मानस की आरती उतारी गई और श्रद्धालुओं को प्रसाद वितरित किया गया। इस मौके पर राजकुमार गर्ग, सत्यनारायण गर्ग, साधुराम, राजेश गुप्ता, निरंजन गुप्ता, सज्जन मित्तल, कैलाश लोहिया, रामानंद मित्तल सुमित बंसल आदि मौजूद थे।
अनाज मंडी में चल रही श्रीरामकथा के दौरान मंगलवार को आरती उतारते श्रद्धालु
hin_Deva hin_Deva hin_Deva awa_Deva